 ZAPISNIK
18. sjednice Vijeća Mjesnog odbora „Hrvatski narodni vladari”
održane u srijedu 14. prosinca 2022. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Zubović, Anja Pletikosa, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 17. sjednice održane 11. studenog 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 17. sjednice.

Prijedlog dnevnog reda:

DNEVNI RED:

1. Pregled godine i projekcije za buduću
2. Stanje na terenu
3. Usporavanje prometa
4. Prenamjena parkirnih mjesta, donošenje zaključka
5. Razno
Nakon uvodnog razgovora te s obzirom na stanje na terenu, predsjednica je predložila da se točka prenamjene parkirnih mjesta odgodi za siječanj nakon konzultacija s kolegama ostalih mjesnih odbora, te da se na dnevni red dodaju dvije točke: o micanju prometnog znaka s križanja Mutimirove i Đorđićeve ulice te o premještanju zelenog otoka ispred Osnovne škole Dr. Ivan Merz (Račkoga 4) na bočnu stranu škole u Draškovićevu ulicu. 

Prisutne članice Vijeća Mjesnog odbora „Hrvatski narodni vladari” nakon rasprave jednoglasno usvajaju predloženi dnevni red:

1. Pregled godine i projekcije za buduću
2. Stanje na terenu
3. Usporavanje prometa
4. Prenamjena parkirnih mjesta, rasprava i zadaci
5. Micanje prometnog znaka na križanju Mutimirove i Đorđićeve ulice, donošenje zaključka
6. Premještanje zelenog otoka ispred Osnovne škole Dr. Ivan Merz na bočnu stranu škole, donošenje zaključka


1. Pregled godine i projekcije za buduću
Članice Vijeća su stanje provedenosti Plana komunalnih aktivnosti za 2022. ocijenile kao srednje zadovoljavajućom ocjenom. Dvije aktivnosti koje nisu provedene ušle su u Plan komunalnih aktivnosti za 2023., a odnose se na asfaltiranje dijela nogostupa na križanju Ulice kneza Mutimira i Đorđićeve ulice te vraćaju prometnog ogledala na izlaz iz Ulice kneza Mutimira u Ulicu kralja Držislava. Travnjak ispred Privredne banke na raskrižju Račkoga i Đorđićeve doveden je u red, te su postavljene klupe u Iblerovom prolazu. Obavljeni su manji asfalterski zahvati iz održavanja te su dijelovi signalizacije na ulicama osvježeni. Za iduću godinu predviđaju se izrada projekta za ozelenjavanje Trga hrvatskih velikana te pješačke zone u Draškovićevoj (potez Jurišićeva-Vlaška), a u rebalansu proračuna tražit će se postavljanje klupa na stanicu u Draškovićevoj ulici, te izrada projekta ozelenjavanja i “povratak građanima” Iblerovog trga.

2. Stanje na terenu
Nakon analize mjesečnog stanja na terenu, članice Vijeća su mapirale iduće potrebe akcija i djelovanja:
· u suradnji sa Zagreb parkingom treba osvježiti parkirna mjesta označena bijelom bojom na južnoj, parnoj strani Ulice Račkoga;
· osvježavanje signalizacije na kolniku u Dukljaninovoj ulici;
· premještanje zelenog otoka ispred Osnovne škole Dr. Ivan Merz na bočnu stranu ulice te potraživanje novih zelenih otoka tamo gdje su oni mogući (Račkoga 5, Martićeva 2, Draškovićeva 19/ križanje Draškovićeve i Držislavove kod Traumatologije, Ulica Eleonore Patačić 1, Draškovićeva 1/ križanje Draškovićeve i Vlaške);
· pisati komunalnom redarstvu da inicira micanje terase ispred Orisa (Držislavova 3);
· micanje stupiće ispred Doma specijalne policije;
· zahtjev za redovno održavanje asfalta u Iblerovom prolazu.

3. Usporavanje prometa
S obzirom na to da je Gradski ured za obnovu, izgradnju, prostorno uređenje, graditeljstvo, komunalne poslove i promet neadekvatno reagirao na zahtjev za usporavanje prometa na križanju Račkoga-Đorđićeva-Smičiklasova te u zoni škole u samo jednom dijelu spornog područja ograničio brzinu na 40 km/h, odlučeno je da će se zajedno sa Osnovnom školom Dr. Ivan Merz ići prema daljnjim akcijama i nadležnom uredu.

4. Prenamjena parkirnih mjesta, rasprava i zadaci
Članica Vijeća Vanja Mladineo ukazala je na činjenicu da parkirna mjesta rezervirana za Osnovnu školu Dr. Ivan Merz i Hrvatsku narodnu banku u zapadnom dijelu Račkoga ulice nisu sva u upotrebi te će u idućim aktivnostima članice Vijeća stupiti u kontakt s te dvije institucije kako bi pregovarale o prenamjeni parkirnih mjesta, odnosno o mogućnosti javnog korištenja parkirnih mjesta nakon radnog vremena.

5. Micanje prometnog znaka na križanju Mutimirove i Đorđićeve ulice, donošenje zaključka
Na križanju Ulice kneza Mutimira i Račkoga ulice nalazi se neadekvatan prometni znak STOP. Ulica kneza Mutimira je jednosmjerna te izlazi na Ulicu kralja Držislava. Nakon rasprave članice Vijeća su jednoglasno donijele

ZAKLJUČAK 
o uklanjanju nepropisno postavljenog prometnog znaka STOP na raskrižju Ulice kneza Mutimira i Đorđićeve ulice

[bookmark: _Hlk124253416]1. Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet uklanjanje nepropisno postavljenog prometnog znaka STOP na rasrkrižju Ulice kneza Mutimira i Đorđićeve ulice.
2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Vijeću Gradske četvrti Donji grad.


6. Premještanje zelenog otoka ispred Osnovne škole Dr. Ivan Merz na bočnu stranu škole, donošenje zaključka
[bookmark: _Hlk124253703]Nakon kratke rasprave o neadekvatnoj poziciji zelenog otoka na ulazu u školu te činjenice da Školski odbor Osnovne škole Dr. Ivan Merz čija je članica Vanja Mladineo pozdravlja to rješenje, Vijeće Mjesnog odbora „Hrvatski narodni vladari“ jednoglasno donosi sljedeći

ZAKLJUČAK 
o premještanju zelenog otoka s lokacije Račkoga 4 na lokaciju Draškovićeva 15 A - bočni ulaz škole
1. Vijeće Mjesnog odbora „Hrvatski narodni vladari“ traži od Zagrebačkog holdinga d.o.o., Podružnice Čistoće premještanje zelenog otoka s lokacije Ulice Račkoga 4 na lokaciju Draškovićeva ulica 15A – bočni ulaz Osnovne škole Dr. Ivan Merz.
2. Ovaj zaključak se dostavlja Zagrebačkom holdingu d.o.o., Podružnici Čistoće i Vijeću Gradske četvrti Donji grad.

Sjednica je završila u 18:00 sati.
Zapisnik vodila Anja Pletikosa.


KLASA: 024-08/22-003/2523
URBROJ: 251-13-11-1/003-22-2
Zagreb, 14. prosinca 2022.




                                                                                                     Predsjednica 
                                                                    Vijeća Mjesnog odbora „ Hrvatski narodni vladari“

[bookmark: _GoBack]							                  Anja Pletikosa, v.r.
